Connie Springer

Connie a kaland idején (Official art az animéhez)

### Család

Meg nem nevezett anya (átalakult)Meg nem nevezett apa (elhunyt)Martin Springer (öccs, elhunyt)Sunny Springer (húg, elhunyt)

*Egész biztos, hogy ez az anyám! Nézzenek meg egy képet a családomról, pont ilyen az arca! Srácok… hadnagy… higgyék el, ő az! - Connie az állatszerű titán támadása után*

**Connie Springer** Hajime Isayama azonos nevű karakterén alapuló szereplő az Attack on Titan világában, a 104-es kiképzőegység tagja, és később a Felderítő Egység speciális osztagának veteránja. Sokan az osztag vicces tagjának tartják, javíthatatlan optimizmusa, és néha bolondos természete miatt. Különösen szoros barátságot ápol Sasha Brausszal.

## Kinézete

Connie az első évadban alacsony fiú, az egység egyik legalacsonyabb tagja, 158 centiméteres magasságával: később, az időugrás alatt jelentősen megnő, a 180 centit is megüti. A haja alapvetően szőkésbarna, de szinte kopaszra nyírja. Az alkata vékony, de a kiképzés miatt azért van ereje, a szemei pedig szürkék. Általában a katonai egyenruhát hordja, rövid dzsekivel, hosszú csizmával és a jellegzetes hevederekkel, de civilben az egyszerű, hosszú ujjú fehér pólót, és a laza, barna nadrágot kedveli. Az időugrás után alapvetően kissé gyerekes vonásai, nagy szemei jelentősen élesebbé és felnőttesebbé válnak, bár megőrzi a kezdeti stílusát.

## Jelleme

Kissé figyelmetlen és szórakozott, de kórosan optimista, vidám, és szókimondó fiú, aki kényelmesen boldogul az érzelmei kifejezésével is mások előtt. A rengeteg tragédia mellett a könnyedsége gyakran üdítő az egész csapatának, és pont ezért különösen fájdalmasnak látják, amikor már ő sem tud mosolyogni. Noha nyolcadikként végzett az osztagában, sok szempontból úgy érzi, a társai elhúznak mellette - ennek ellenére nem omlik össze, vagy féltékenykedik, csak törekszik rá, hogy bebizonyítsa, hasznos és értékes tagja a csapatnak. Ismeri a saját korlátait, és noha nem hangoztatja a bizonytalanságát, nem fél segítséget kérni, ha arra kerül a sor.

A tragédiák amiket elszenved, azért fokozatosan kezdik megtörni a lelkét: az egyik legmeghatározóbb a családja elvesztése a második évadban. Tudja, hogy a két testvére és az apja menthetetlen, eltűntek, és talán már meg is haltak titánalakban, de az anyját meg tudták állítani, és egyértelmű, hogy titánná változott, így szinte bármire képes lenne, hogy visszahozza.

## Története

### Gyermek és fiatalkora

A Rózsa Falnál, a Ragako körzetben született, egyszerű, falusi családba: a szüleivel jó kapcsolatot ápolt, és idővel született egy kisöccse és egy kishúga is, akiket nagyon szeretett. Később csatlakozott a katonasághoz: a motivációiról sosem mesél, de valószínűleg egyszerűen az volt az oka, hogy szeretett volna kicsit jobb életszínvonalat biztosítani a családjának az éhezés alatt.

A kiképzés során bolondos személyisége ellenére megvoltak az erősségei, például nagyon könnyen ráérzett a 3D manőverfelszerelés használatára - Eren, akinek problémái akadtak, egyszer kérdezte is az ügyben, de Connie állította magáról, hogy csak "természetes tehetsége van a dologhoz". Ekkortájt kötött szoros barátságot Sashával is, ami később, a katonaként eltöltött éveik során is megmaradt. Connie kezdetben a Katonai Rendőrséghez akart csatlakozni, de még a Trosti ütközet előtt meggondolja magát, amiben Erennek is nagy szerepe van - a fiú eltökéltsége és érvei, hogy miért fontos a Felderítő Egység munkája, nagy hatással van rá is.

## Érdekességek

* Az első évadban Connie messze a legkevesebbet foglalkoztatott nem játékos karakter: lényegében meg sem szólal direktben, csak jelen van a legtöbb eseménynél.